Constructa

Constructa ye una empresa alemana d'electrodomesticos que produce lavaderas, ixugaderas, frigorificos, lavadors y fornos.

En primerías d'os anyos 1950 Constructa desenvolicó y comercializó a primera lavadera d'o mercato con puerta en o frontal (dita "uello de buei" por a suya forma).

Entre os anyos 1950 y 1960 Constructa yera a primera empresa alemana de lavaderas. Cuan apareixió, a Constructa estió a primera y sola lavadera automatica de tot en Alemanya. O aparato realizaba cuantos ciclos de lavato. A lavadera heba d'estar fixata a tierra con cuatre torniellos, ya que teneba un gran desequilibrio en o ciclo de centrifugato. Por ixas envueltas, una vegada que a garantía de l'aparato expiraba yera posible enamplar o periodo de garantía cada tres meses bosando 75 marcos y tenendo por tanto asistencia tecnica en as reparacions que podese amenistar o electrodomestico.

 Historia 
 11 de chinero de 1951  establita con o nombre de Peter Pfenningsberg GmbH en Düsseldorf-Oberkassel. 27 de febrero de 1958  a empresa se treslada enta Ratingen-Lintorf. 8 de febrero de 1961  cambia o suyo nombre a "CONSTRUCTA-WERKE-GMBH". 1 de chinero de 1969 a producción se treslada enta a fabrica de Siemens en Berlín.

Constructa ye encara hue una marca reconoixita en o segmento d'os electrodomesticos. Actualment fa parti d'o grupo BSH Bosch und Siemens Hausgeräte baixo o nombre de Constructa-Neff Vertriebs-GmbH.

 Bibliografía 
 Die Quecke Ratinger und Angerländer Heimatblätter, 1998. Pachina 168

Vinclos externos
  constructa.com Pachina oficial de Constructa

Categoría:Empresas d'Alemanya